הרכבת התחתית בדובאי

**הרכבת התחתית בדובאי** הנודעת גם בשם **המטרו של דובאי** (בערבית: **مترو دبي**) היא מערכת תחבורה תת-קרקעית בעיר דובאי, איחוד האמירויות הערביות. המערכת באורך כולל של 89.6 קילומטרים ו-55 תחנות, מורכבת מרשת של שני קווים עיקריים: הקו האדום (35 תחנות) והקו הירוק (20 תחנות). קו שלישי, הקו הכחול, מתוכנן להיפתח בשנת 2029.
[ממוזער|רכבת על ויאדוקט, ליד ה[המרינה של דובאי|מרינה של דובאי.]]
הרכבת התחתית בדובאי הייתה רשת הרכבות המהירות הראשונה בחצי האי ערב ובמועצת שיתוף הפעולה של מדינות המפרץ. היא החלה לפעול ב-9 בספטמבר 2009. הרכבת נוסעת מתחת לאדמה במרכז העיר ועל גבי ויאדוקטים במקומות אחרים. כל הרכבות אוטומטיות ואוטונומיות לחלוטין. הרכבות והתחנות ממוזגות אוויר.

בין השנים 2009 ל-2016, הייתה הרכבת התחתית בדובאי, רכבת התחתית, ללא נהג, הארוכה בעולם, 75 קילומטרים והשיא הוכר על ידי ספר השיאים של גינס בשנת 2012.

## היסטוריה
הצורך במערכת רכבות, כדי להקל על התנועה הגדולה ולתמיכה בפיתוח העירוני בדובאי, עלה במחקר שנערך בשנת 1997. התכנון החל בשנת 2003 ובשנת 2004, חמישה קונסורציומים הגישו הצעות לבניית הקטע הראשון.

לביצוע השלב הראשון, סלילת 35 קילומטרים מהקו האדום, בשווי 15.5 מיליארד דירהם (4.2 מיליארד דולר), הוענקו, במאי 2005, חוזה תכנון ובנייה, בשווי 12.45 מיליארד דירהם (3.4 מיליארד דולר), לקונסורציום Dubai Rail Link (DURL) המורכב מחברות יפניות, ביניהן שתי חברות מתאגיד מיטסובישי, התאגידים: Obayashi Corporation, Kajima Corporation וחברת Yapı Merkezi הטורקית. בנוסף, נחתם חוזה לניהול הפרויקטים והבנייה למיזם משותף צרפתי-אמריקאי בין Systra ו־Parsons Corporation.

עבודות הבנייה החלו רשמית ב-21 במרץ 2006 וב-9 בספטמבר 2009 נחנכו 10 מתוך 29 תחנות בקו האדום.

החלק הראשון של הקו האדום נחנך בשעה 9 דקות ו-9 שניות אחרי 9 בערב, ב-9 בספטמבר 2009 (9/9/9 9:09:09 PM), על ידי שייח מוחמד בן ראשד אל מקטום והוא נפתח לציבור, למחרת בשעה 6:00 בבוקר.

שבע תחנות נוספות נפתחו ב-30 באפריל 2010 יחד עם עוד עשר רכבות חדשות שנכנסו לשירות (וזה הביא לסך של 22 רכבות בשירות). שלוש תחנות נוספות נפתחו ב-15 במאי 2010 ועוד שלוש נפתחו ב-15 באוקטובר 2010. תחנה נוספת וכן הטרמינל של התחנה הסופית של הקו האדום נפתחו ב-11 במרץ 2011 ותחנת "דנובה" (Danube) נפתחה ב-12 בדצמבר 2012.

שתי תחנות בקו הירוק נחנכו ב-1 במרץ 2014.

בספטמבר 2016 הוחלט על הארכת הקו ב-15 קילומטרים. הפרויקט מכונה "מסלול 2020" (Route 2020) והוא הושלם ונחנך ב-8 ביולי 2020.

על תחילת העבודות בקו הכחול, באורך 30 קילומטרים עם 14 תחנות, הוכרז ב-24 בנובמבר 2023 והפתיחה צפויה ב-2029.

## מספרי הנוסעים

## קווים
### הקו האדום
ממוזער|פנים הרכבת
הקו האדום נמתח לאורך העיר מאזור ג'בל עלי ועד לגבול עם שארג'ה. הוא עובר דרך מספר אטרקציות תיירותיות כמו קניון האמירויות, קניון דובאי ובורג' ח'ליפה.

מסלול 2020, עם שבע תחנות, מתחיל בתחנת ג'בל עלי ומסתיים בתערוכת אקספו 2020 (Expo 2020). על פי התכנית, בעתיד יורחב קו זה עד לנמל התעופה הבין-לאומי אאל מכתום. השלב הראשון בהארכה החל ב-2021.

### הקו הירוק
הקו הירוק עובר בתוך האזור הישן של דובאי, דרך אתרים היסטוריים, כמו מוזיאון דובאי, שוק הזהב (Gold Souk) ושוק התבלינים . בתחנות מוצגות תמונות המתארות את איחוד האמירויות הערביות, בשנות ה-60 וקודם לכן.

### תוכניות מוצעות
על פי תוכניות אב שאושרו עוד ב-2013, צפויים להיפתח עוד קווים וכן אופציה להארכת הקו האדום:
* **הקו הסגול**: לאורך כביש E44, מנמל התעופה הבינלאומי אל-מקטום ועד למוהייסנה (Muhaisnah), יישוב סמוך לגבול בין דובאי לשארג'ה.
* **הקו הוורוד**: הקו הוורוד מתוכנן לנסוע מזרח-מערב עם תחנת קצה באל-סופו (Al Sufouh).
* תוכנית ל**קו הזהב** ("הקו הצהוב") אושרה בינואר 2013. ובשנת 2025 אמור להסתיים הליך בחירת חברת הייעוץ לתכנון הסופי של הקו.קו הזהב יחבר את חוות ערב (Arabian Ranches), דיירה (Deira) ומרינה דובאי.
* **הארכת הקו האדום**: שש תחנות חדשות. טרם נודעו פרטים.

## תחנות
משרד האדריכלות Aedas מהונג קונג תכנן את 45 תחנות הרכבת, שני תחנות מרכזיות ומרכזי בקרה ותפעול.

בתוך התחנות שוררים תנאי אוויר בין 24 ל-21 מעלות צלזיוס.
ממוזער|פנים תחנת "בור ג'ומאן" (Bur Juman Station)
חמישה נושאים משמשים לעיצוב פנים התחנות:
* **מורשת**: התרבות וההיסטוריה של איחוד האמירויות הערביות.
* **כדור הארץ**: מסמל את תחילתה של תהליך המודרניזציה של דובאי, מתוך הכוח והעמידות של כדור הארץ. אפקטים בצבע חום.
* **אוויר**: מסמל את ההתרוממות הרוח והשמחה שדובאי מספקת לתושבים ולמבקרים. אפקטים בצבע ירוק.
* **אש**: מסמלת את האנרגיה, המרץ והרצון החזק שמפגינים מנהיגי דובאי. אפקטים בצבע כתום-אדום.
* **מים**: מסמלים את הערכים האנושיים שדובאי מבקשת להבטיח בהישגיה המודרניים. אפקטים בצבע כחול-לבן.
### תחבורה וחניוני רכב
לכל תחנה יש קו אוטובוס עם אזורי הורדה לתחנת המטרו וכן מקומות חנייה למוניות.

לשימוש נוסעי הרכבות נבנו שלושה חניונים גדולים, מרובי מפלסים, עם קיבולת משוערת של כ-8,000 כלי רכב והחניה לנוסעים היא ללא עלות.

### מתקני נכים
* בכל תחנות הרכבת יש מעליות ונתיבים מיוחדים לכבדי ראייה.
* בכל הרכבות ישנם מקומות ייעודיים למשתמשי כיסאות גלגלים.
* נוסעים עם מוגבלויות, נוסעים בחינם באמצעות כרטיס Nol מיוחד, אישי.

### בטיחות
* מערכות כריזה, לחצני חירום ודלתות עם אותות מהבהבים להכוונת תנועת הנוסעים, מותקנים בכל תחנה.
* כל הרכבות מצוידות בכפתורי עצירת חירום, ידיות פתיחת דלתות, אינטרקום ומטפים.
* מצלמות אבטחה פועלות בכל הרשת וברכבות, ושוטרים נמצאים בסיורים קבועים בתחנות, במיוחד בשעות העומס.

### אינטרנט אלחוטי (Wi-Fi)
קישוריות Wi-Fi זמינה בכל הרכבות והתחנות כמו הכיסוי המסופק על ידי הממשלה, בחלקים גדולים של איחוד האמירויות הערביות. השירות הרגיל הוא בחינם ושירות הפרימיום ניתן בתשלום סמלי.

## תרבות
### פסטיבל מוזיקה
במרץ 2019 הושק "פסטיבל המוזיקה של המטרו של דובאי" ("Dubai Metro Music Festival"). למעט בשנים 2020 ו-2021 שבהן לא התקיים הפסטיבל, עקב מגפת הקורונה, הוא מתקיים כל שנה בין ה-14 ל-20 בחודש שעבאן, בתחנות הקו האדום.

### מוזיאון המטרו של דובאי
בהוראת שייח' מוחמד בן ראשד אאל מקטום, סגן נשיא וראש ממשלת איחוד האמירויות הערביות ושליט דובאי, הפכו תחנות הרכבת התחתית למוזיאוני אמנות תחת פיקוח רשות התרבות והאמנויות של דובאי (Dubai Culture and Arts Authority). במסגרת הפרויקט מוצגות יצירות של אמנות עכשווית ומודרנית כמו כן נפתח מוזיאון העתיד (Museum of the Future).

## אירועים ותאונות
* לא הייתה אף התנגשות בין רכבות.
* 28 בפברואר 2010: אלפי נוסעים נפגעו לאחר שחלק מהקו האדום של המטרו של דובאי נסגר לאחר שריפה קטנה במסילה. קטע מהקו האדום נסגר בסביבות השעה 19:00 ונשאר סגור עד למחרת בבוקר. גורמים ברשות התחבורה "היו רגועים" באשר לנסיבות האירוע.
* 25 בדצמבר 2011: חלק מהרכבות נתקעו ואחרות נעו לאט מהרגיל, עקב בעיות טכניות. מרשות התחבורה נמסר שהיו "בעיות טכניות".
* 3 בדצמבר 2012: גבר התאבד בשכיבה על פסי הרכבת.
* 12 באוגוסט 2014: נוסעים בקו האדום נתקעו בסביבות השעה 19:00, לאחר שרכבת מספר 5075 עצרה בין שתי תחנות, בשעות השיא והותירה כ-2,000 נוסעים תקועים. בבדיקה עלה שזו תוצאה תקלה חשמלית. בהיעדר מיזוג אוויר, הנוסעים שנתקעו פרצו את דלת החירום וצעדו אל תחנת על הוויאדוקט, עד לתחנה הבאה. שעתיים לאחר מכן, שירותי המטרו חודשו במלואם.
* 29 באוקטובר 2014: נוסעים נתקעו במספר תחנות, עקב תקלה טכנית. התנועה חודשה, כשעה לאחר מכן.
* 3 באפריל 2016: נוסעים בקו האדום נתקעו בשעות העומס של הערב, בעקבות תקלה טכנית. ההתנועה חודשה לאחר כ-30 דקות.
* 24 באוגוסט 2017: גבר התאבד בתחנת מטרו. התחנה נסגרה למשך שעה.
* 6 בנובמבר 2017: נוסעים בקו האדום נתקעו ברכבת, כתוצאה מתקלה טכנית. הרכבות חזרו לפעול כעבור מספר שעות.
* 16 באפריל 2024: שיטפונות שנגרמו עקב גשמים עזים, אילצו את סגירתן של מספר תחנות מטרו, למשך מספר שבועות.

## קישורים חיצוניים

* מוזיאון העתיד – Museum of the Future .

## ביאורים

## הערות שוליים

## קישורים חיצוניים

קטגוריה:דובאי: תחבורה
דובאי
קטגוריה:ג'בל עלי